140 
herren, Kutuluk, havde derfor bundet ham. Da jeg kom hen 
til ham, laa han rolig paa Brixen og sagde, at hans Hoved 
var tungt. Der var en utaalelig Hede i Huset; en Lampe 
brændte tæt ved Siden af hans Hoved paa hver Side af dette; 
Familien og Husbeboerne jamrede sig omkring ham. Jeg sagde, 
at de to nærmeste Lamper skulde slukkes; jeg lod gjøre en 
Aabning i Vinduet, fik anbragt noget under Hovedet, saa at 
det laa lidt ophøjet, og gav ham kolde Omslag paa Panden samt 
paabod fuldstændig Ro, nemlig at de andre skulde lade ham 
ligge uforstyrret. Man rettede sig efter alle mine Forskrifter; 
Patienten og hans Familie vare overordenlig taknemlige og 
lovede, at hvis han kom sig, skulde jeg faa Part i al hans 
Fangst. Strax efterat jeg var gaaet, tendtes Lamperne igjen og 
Hullet i Vinduet tilstoppedes. Angekok’en Augpalugtok (se 
Fig. 7) kom tilstede. Han kastede sig tilbage paa Brixen, 
tildækkedes af et Skind og saae, at Sjælen havde forladt Sani- 
muinak, Han satte sig paa Brixen lige ved den Syge og kon- 
fronterede ham ved at udsporge ham om alt det onde, han 
havde gjort. Sanimuinak svarede tildels i Vildelse og teede 
sig senere aldeles som gal. Alle vare sikre paa, at han maatte 
do; men, da Augpalugtok i lang Tid havde pint og presset 
ham for at faa alle hans Hemmeligheder at vide, lode de ham 
være i Ro, hvorefter hans Hoved blev lettere, og han befandt 
sig bedre. Нап havde imidlertid tilstaaet, at han var 75480 
og havde ved Hjælp af Dødninger dræbt mange Mennesker, 
blandt andre sin Plejedatters Fader. Augpalugtok kastede sig 
igjen tilbage paa Brixen og forhandlede med sine Aander. Han 
fik nu at vide, at den berygtede Maratuk, som var Sanimuinak’s 
Fætter og tidligere Medskyldige i et virkeligt Mord, havde røvet 
hans Sjæl. Augpalugtok sendte en af sine Zarajuatsiak’er afsted 
for at hente den, men maatte selv rejse hjem, inden Tarajuat- 
siak’en kom tilbage med Sjælen. 
Da Sanimuinak nogle Dage efter blev rask, udtalte Kutuluk 
atter, at det var Tilstaaelsen, der havde bevirket, at han kom sig. 
